
 
Elmefilozófia
Lélek, elme, mesterséges intelligencia
előadás, BMNSF06900M
2026. ősz

KURZUSLEÍRÁS 

A kurzus az analitikus elmefilozófia és a mesterséges intelligencia problémáinak összefonódásába nyújt betekintést. A kurzus első szakasza a legfontosabb analitikus elmefilozófiai elméleteket mutatja be. A kurzus második szakasza a mesterséges intelligencia azon problémáit elemzi, amelyek szorosan kapcsolódnak az analitikus elmefilozófiai elméleteihez, különös tekintettel a funkcionalizmusra és az ellene szóló érvekre. Ennek megfelelően az előadás a félév második felében azokra az argumentumokra és a rájuk adható válaszokra fókuszál, amelyek szerint a (gyenge vagy erős) mesterséges intelligencia létrehozása filozófiai okokból kifolyólag lehetetlen.    

A kurzus szóbeli vizsgáján a vizsgázónak képesnek kell lennie összefoglalnia az alapvető elmefilozófiai elméleteket, kapcsolatukat a mesterséges intelligencia problémájához, illetve az (erős vagy gyenge) mesterséges intelligencia lehetősége mellett és ellen felhozott érveket a feladott kötelező olvasmányok, illetve az előadás anyaga alapján.

